
Tabell 3. Komplikasjoner til levertransplantasjoner
	Komplikasjon
	Kommentar

	Blødninger/anastomosesvikt
	Umiddelbart postoperativt og de første dager etter inngrepet, gallelekkasjer sees ikke sjelden

	Tromboemboliske komplikasjoner ved graftet
	Trombose i leverarterie, portvenetrombose eller tilsvarende i levervener representerer alvorlige komplikasjoner som stort sett sees i løpet av de første 2-4 uker

	Alvorlige bakterielle infeksjoner
	I første rekke hos pasienter som var svært dårlige ved transplantasjonen, sees sjeldnere mer enn 2-3 måneder etter inngrepet

	Virusinfeksjoner
	CMV-infeksjoner sees fremdeles, men profylakse og preemptiv behandling har redusert omfanget

	Gallegangskomplikasjoner
	Anastomosestrikturer og mer omfattende utbredte stenoser sees spesielt ved iskemisk skade, slike komplikasjoner kan nødvendiggjøre retransplantasjon

	Avstøtinger
	Rammer 15-25% av pasientene, behandles oftest effektivt med høydose steroider, evt ATG. Kroniske avstøtninger er uvanlig

	Nyresvikt
	Sees hos 5-15% av pasientene i forbindelse med selve transplantasjonen og det umiddelbare postoperative inngrep, god prognose. På lengre sikt vil et lite antall (mindre enn 10%) utvikle alvorlig, dialysetrengende nyresvikt – oftest pga bruk av calcinevrinhemmere

	Diabetes
	Rammer  10-20% av recipientene, bruk av store doser steroider og calcinevrinhemmere disponerer

	Hypertensjon
	Vanlig komplikasjon, behandles oftest med calciumantagonister

	Osteoporose
	Rammer flertallet av pasienter med kronisk leversykdom - og osteoporosen forverres etter transplantasjon, god prognose på lang sikt, men gir betydelig morbiditet de første par år

	Recidiv grunnsykdom
	[bookmark: _GoBack]Praktisk stort problem, spesielt ved primær skleroserende kolangitt, malign sykdom, hepatitt C-infeksjon – totalt sett er dette den viktigste årsak til retransplantasjon.



